Vestul Sălbatic
Personajele sunt bine creionate, iar decorul este bine descris, dând impresia unei lumi moderne aruncată în Vestul Sălbatic. Spitalul din Ashamoil, locul de muncă al lui Raule, pare mai degrabă să aparțină secolului 19, cu un personal medical parcă desprins din romanele englezești de epocă. Aici se petrec tot felul de lucruri ciudate: o fată naște un crocodil cu cap de om, iar laboratorul lui Raule este o adevărată Cameră a Ororilor. Gwynn, având un trecut sumbru în ciuda faptului că pare un om de treabă, se alătură unei familii mafiote de felul celor la modă în America anilor '60.